CELEX: 52013DP0108
Language: et
Date: 2013-04-16 00:00:00
Title: Euroopa Parlamendi 16. aprilli 2013. aasta otsus Ewald Stadleri puutumatuse äravõtmise taotluse kohta (2012/2239(IMM))

5.2.2016   
            
            
               ET
            
            
               Euroopa Liidu Teataja
            
            
               C 45/99
            
         P7_TA(2013)0108
   Ewald Stadleri puutumatuse äravõtmise taotlus
   Euroopa Parlamendi 16. aprilli 2013. aasta otsus Ewald Stadleri puutumatuse äravõtmise taotluse kohta (2012/2239(IMM))
   (2016/C 045/18)
   
      Euroopa Parlament,
   
               —
            
            
               võttes arvesse Viini prokuratuuri 9. juulil 2012 esitatud taotlust Ewald Stadleri puutumatuse äravõtmise kohta seoses käimasoleva uurimismenetlusega, millest anti teada Euroopa Parlamendi täiskogu istungil 10. septembril 2012,
            
         
               —
            
            
               olles vastavalt kodukorra artikli 7 lõikele 3 Ewald Stadleri 20. veebruaril 2013 ära kuulanud,
            
         
               —
            
            
               võttes arvesse Euroopa Liidu privileegide ja immuniteetide protokolli nr 7 artiklit 9 ning otsestel ja üldistel valimistel Euroopa Parlamendi liikmete valimist käsitleva 20. septembri 1976. aasta akti artikli 6 lõiget 2,
            
         
               —
            
            
               võttes arvesse Austria põhiseaduse (Bundesverfassungsgesetz) artiklit 57,
            
         
               —
            
            
               võttes arvesse Euroopa Liidu kohtu 12. mai 1964. aasta, 10. juuli 1986. aasta, 15. ja 21. oktoobri 2008. aasta, 19. märtsi 2010. aasta ning 6. septembri 2011. aasta otsuseid (1),
            
         
               —
            
            
               võttes arvesse kodukorra artikli 6 lõiget 2 ja artiklit 7,
            
         
               —
            
            
               võttes arvesse õiguskomisjoni raportit (A7-0120/2013),
            
         
               A.
            
            
               arvestades, et Viini prokuratuur on taotlenud Euroopa Parlamendi liikme Ewald Stadleri puutumatuse äravõtmist, et Austria ametiasutused saaksid Ewald Stadleri suhtes teostada vajalikke uurimisi ning võtta tema vastu õiguslikke meetmeid;
            
         
               B.
            
            
               arvestades, et Ewald Stadleri puutumatuse äravõtmine on seotud järgmiste väidetavate õigusrikkumistega: sundimise katse raskendavatel asjaoludel vastavalt Austria kriminaalkoodeksi paragrahvile 15, paragrahvi 105 lõikele 1 ja paragrahvi 106 lõike 1 punktile 1 ning valetunnistuse andmine vastavalt Austria kriminaalkoodeksi paragrahvi 288 lõikele 1;
            
         
               C.
            
            
               arvestades, et vastavalt Euroopa Liidu privileege ja immuniteete käsitleva protokolli artiklile 9 on Euroopa Parlamendi liikmetel oma riigi territooriumil samasugune immuniteet nagu selle riigi parlamendi liikmetel;
            
         
               D.
            
            
               arvestades, et vastavalt Austria põhiseaduse artikli 57 lõikele 2 tohib Austria Rahvusnõukogu (Nationalrat) liikmeid karistatava teo pärast vahistada vaid rahvusnõukogu nõusolekul, välja arvatud juhul, kui rahvusnõukogu liige tabatakse kuriteo sooritamiselt, ning arvestades, et rahvuskogu liikmete ruumide läbiotsimiseks on samuti vaja rahvusnõukogu nõusolekut; arvestades, et vastavalt Austria põhiseaduse artikli 57 lõikele 3 tohib rahvusnõukogu liiget karistatava teo pärast ilma rahvusnõukogu nõusolekuta ametlikult vastutusele võtta vaid siis, kui sellel teol ilmselt puudub seos tema poliitilise tegevusega, ning arvestades, et põhiseaduse sama sätte kohaselt peab vastav ametiasutus nõutama rahvusnõukogult otsuse selle kohta, kas niisugune seos on olemas või mitte, kui kõnealune rahvusnõukogu liige või üks kolmandik asjaomaste küsimustega tegeleva alalise komisjoni liikmetest seda nõuab;
            
         
               E.
            
            
               arvestades, et Ewald Stadleri puutumatus tuleb ära võtta, kui uurimismenetlust tema suhtes jätkatakse;
            
         
               F.
            
            
               arvestades, et Ewald Stadler on Euroopa Parlamendi liige alates 7. detsembrist 2011;
            
         
               G.
            
            
               arvestades, et Viini prokuratuur on Ewald Stadleri suhtes uurimist teostanud alates 2010. aasta märtsist;
            
         
               H.
            
            
               arvestades, et Euroopa Liidu privileege ja immuniteete käsitleva protokolli artikliga 9 ja Austria põhiseaduse artikliga 57 ei ole Ewald Stadleri puutumatuse äravõtmine välistatud;
            
         
               I.
            
            
               arvestades, et seetõttu on soovitatav kõnealuse juhtumi puhul parlamendiliikme puutumatus ära võtta;
            
         
            
               1.
            
            
               otsustab Ewald Stadleri puutumatuse ära võtta;
            
         
            
               2.
            
            
               teeb presidendile ülesandeks edastada käesolev otsus ja vastutava parlamendikomisjoni raport viivitamatult Austria Vabariigi pädevale ametiasutusele ja Ewald Stadlerile.
            
         
      (1)  Otsus kohtuasjas 101/63 12. mai 1964. aasta: Wagner vs. Fohrmann ja Krier, EKL 1964, lk 195, otsus kohtuasjas 149/85 10. juuli 1986. aasta: Wybot vs. Faure ja teised, EKL 1986, lk 2391, otsus kohtuasjas T-345/05 15.oktoobri 2008. aasta: Mote vs. Euroopa Parlament, EKL 2008, lk II-2849, otsus liidetud kohtuasjades C-200/07 ja C-201/07 21. oktoobri 2008. aasta: Marra vs. De Gregorio ja Clemente, EKL 2008, lk I-7929, otsus kohtuasjas T-42/06 19. märtsi 2010 aasta: Gollnisch vs. Euroopa Parlament, EKL 2010, lk II-1135 ning otsus kohtuasjas C-163/10 6. septembri 2011 aasta: Patriciello (EKLis seni avaldamata).